paragraph_text: Monociti su velike stanice, promjera 15-18 μm. Jedro im je bubrežastog oblika i nije segmentirano (mononukleusne stanice). U citoplazmi se nalaze granule s enzimima. Od enzima posjeduju: kiselu fosfatazu, glukuronidazu, lizozim, neke tipove esteraza i peroksidazu. Na površini njihove stanične membrane nalaze se receptori za imunoglobuline i komponente komplementa (C3b i C5a, koje vrše opsonizaciju. Nastaju u koštanoj srži, a putem krvi dospijevaju u sve dijelove organizma, gdje napuštaju krvotok, odlaze i transformiraju se u makrofage. Monociti čine 5-8% leukocita u perifernoj krvi.